## Odluka o visini, načinu i rokovima uplate sredstava trgovačkih društava i drugih pravnih osoba od strateškog i posebnog interesa za Republiku Hrvatsku u Državnom proračunu Republike Hrvatske za 2014. godinu

### NN 72/2014 (13.6.2014.), Odluka o visini, načinu i rokovima uplate sredstava trgovačkih društava i drugih pravnih osoba od strateškog i posebnog interesa za Republiku Hrvatsku u Državnom proračunu Republike Hrvatske za 2014. godinu

VLADA REPUBLIKE HRVATSKE

1344

Na temelju članka 46.a Zakona o izvršavanju Državnog proračuna Republike Hrvatske za 2014. godinu (»Narodne novine«, br. 152/2013 i 39/2014), Vlada Republike Hrvatske je na sjednici održanoj 11. lipnja 2014. godine donijela

ODLUKU

O VISINI, NAČINU I ROKOVIMA UPLATE SREDSTAVA TRGOVAČKIH DRUŠTAVA I DRUGIH PRAVNIH OSOBA OD STRATEŠKOG I POSEBNOG INTERESA ZA REPUBLIKU HRVATSKU U DRŽAVNI PRORAČUN REPUBLIKE HRVATSKE ZA 2014. GODINU

I.

Ovom Odlukom određuje se visina, način i rok uplate sredstava s osnove dobiti trgovačkih društava i drugih pravnih osoba od strateškog i posebnog interesa za Republiku Hrvatsku za 2013. godinu, a koja će biti uplaćena u Državni proračun Republike Hrvatske za 2014. godinu.

II.

Odredbe ove Odluke primjenjuju se na trgovačka društva i pravne osobe, a utvrđene su Odlukom o utvrđivanju popisa trgovačkih društava i drugih pravnih osoba od strateškog i posebnog interesa za Republiku Hrvatsku (»Narodne novine«, broj 120/2013).

III.

Članovi skupština trgovačkih društava od strateškog i posebnog interesa za Republiku Hrvatsku u kojima Republika Hrvatska ima većinski paket dionica ili većinski udio, obvezni su poduzeti sve potrebne radnje i mjere da trgovačka društva dobit nakon oporezivanja za 2013. godinu uplate izravno u Državni proračun Republike Hrvatske za 2014. godinu, a razmjerno paketu dionica ili visini poslovnog udjela Republike Hrvatske u temeljnom kapitalu društva.

U trgovačkim društvima od strateškog i posebnog interesa za Republiku Hrvatsku u kojima Republika Hrvatska ima manjinski paket dionica ili manjinski udio, članovi nadzornih odbora i članovi skupštine koji zastupaju Republiku Hrvatsku obvezni su zahtijevati da se dobit nakon oporezivanja za 2013. godinu uplati izravno u Državni proračun Republike Hrvatske za 2014. godinu, a razmjerno paketu dionica ili visini poslovnog udjela Republike Hrvatske u temeljnom kapitalu društva.

Članovi nadzornih odbora obvezni su poduzeti sve pripremne radnje prije održavanja redovitih skupština trgovačkih društava kojima će se omogućiti provedba mjera sukladno ovoj Odluci.

Članovi upravnih tijela i organa te predstavnici Republike Hrvatske u pravnim osobama obvezni su poduzeti sve potrebne radnje i mjere sukladno ovoj Odluci da pravne osobe dobit nakon oporezivanja za 2013. godinu, odnosno višak prihoda nad rashodima iskazan u računu prihoda i rashoda na dan 31. prosinca 2013. godine, uplate izravno u Državni proračun Republike Hrvatske za 2014. godinu.

IV.

Nakon donošenja odluka trgovačkog društva koje su potrebne za provedbu radnji i mjera sukladno ovoj Odluci, 60% dobiti koja pripada Republici Hrvatskoj temeljem njezinog udjela u temeljnom kapitalu društva, uplatit će u Državni proračun Republike Hrvatske za 2014. godinu sljedeća trgovačka društva:

1. Autocesta Zagreb – Macelj d.o.o., Lepajci

2. Autocesta Rijeka – Zagreb d.d., Zagreb

3. Bina Istra d.d., Lupoglav

4. Plovput, d.o.o., Split

5. Odašiljači i veze d.o.o., Zagreb

6. Hrvatska elektroprivreda d.d., Zagreb

7. Plinacro d.o.o., Zagreb

8. Janaf d.d., Zagreb

9. Podzemno skladište plina d.o.o., Zagreb

10. Hrvatski operator tržišta energije d.o.o., Zagreb

11. Hrvatske šume d.o.o., Zagreb

12. Hrvatska lutrija d.o.o., Zagreb

13. HŽ Putnički prijevoz d.o.o., Zagreb

14. Agencija za komercijalnu djelatnost d.o.o., Zagreb

15. Pomorski centar za elektroniku d.o.o., Split

16. ACI d.d., Opatija

17. Jadrolinija, Rijeka

18. Luka Rijeka d.d., Rijeka

19. Zračna luka Osijek, d.o.o., Klisa

20. Zračna luka Pula, d.o.o., Pula

21. Zračna luka Rijeka, d.o.o., Omišalj

22. Zračna luka Zagreb, d.o.o., Zagreb

23. Imunološki zavod d.d., Zagreb

24. Narodne novine d.d., Zagreb

25. Hrvatska brodogradnja – Jadranbrod d.d., Zagreb

26. Zrakoplovno-tehnički centar d.d., Velika Gorica

27. Brodarski institut d.o.o., Zagreb

28. Croatia Banka d.d., Zagreb

29. Croatia osiguranje d.d., Zagreb

30. HŽ Cargo d.d., Zagreb

31. Luka Vukovar d.o.o., Vukovar

32. APIS IT d.o.o., Zagreb

33. Brijuni Rivijera d.o.o., Pula

34. Club Adriatic d.o.o., Zagreb.

V.

Nakon donošenja odluka trgovačkog društva koje su potrebne za provedbu radnji i mjera sukladno ovoj Odluci, 100% dobiti koja pripada Republici Hrvatskoj temeljem njezinog udjela u temeljnom kapitalu društva, uplatit će u Državni proračun Republike Hrvatske za 2014. godinu Agencija Alan d.o.o., Zagreb.

VI.

Nakon donošenja odluka trgovačkog društva koje su potrebne za provedbu radnji i mjera sukladno ovoj Odluci, 100% dobiti koja pripada Republici Hrvatskoj temeljem njezinog udjela u temeljnom kapitalu društva, a razmjerno paketu dionica ili udjela Republike Hrvatske u temeljnom kapitalu društva, uplatit će u Državni proračun Republike Hrvatske za 2014. godinu sljedeća trgovačka društva:

1. INA – Industrija nafte d.d., Zagreb

2. Končar elektroindustrija d.d., Zagreb

3. Petrokemija d.d., Kutina

4. Podravka d.d., Koprivnica

5. Đuro Đaković Holding d.d., Slavonski Brod

6. Sunčani Hvar d.d., Hvar

7. Croatia Airlines d.d., Zagreb.

VII.

Nakon donošenja odluke za provedbu radnji i mjera sukladno ovoj Odluci, Financijska agencija (FINA), Zagreb, uplatit će u Državni proračun Republike Hrvatske za 2014. godinu 50% dobiti koja pripada Republici Hrvatskoj temeljem njezinog udjela u temeljnom kapitalu Društva.

VIII.

Nakon donošenja odluka koje su potrebne za provedbu radnji i mjera sukladno ovoj Odluci Državna agencija za osiguranje štednih uloga i sanaciju banaka (DAB), uplatit će u Državni proračun Republike Hrvatske za 2014. godinu iznos od 17.190.064,00 kuna.

IX.

Od primjene ove Odluke izuzimaju se sljedeća trgovačka društva, odnosno druge pravne osobe od strateškog i posebnog interesa za Republiku Hrvatsku:

1. Središnje klirinško depozitarno društvo d.d., Zagreb

2. Hrvatska banka za obnovu i razvitak, Zagreb

3. Hrvatske ceste d.o.o., Zagreb

4. Hrvatske autoceste d.o.o., Zagreb

5. HŽ Infrastruktura d.o.o., Zagreb

6. Hrvatske vode, Zagreb

7. Park Prevlaka d.o.o., Gruda (u stečaju)

8. Centar za restrukturiranje i prodaju (CERP), Zagreb

9. Hrvatska kontrola zračne plovidbe d.o.o., Zagreb

10. Zračna luka Zadar d.o.o., Zadar

11. Zračna luka Split d.o.o., Kaštel Štafilić

12. Zračna luka Dubrovnik d.o.o., Ćilipi

13. HP – Hrvatska pošta d.d., Zagreb

14. Hrvatska poštanska banka d.d., Zagreb.

X.

Sredstva na ime dijela dobiti utvrđenog ovom Odlukom trgovačka društva odnosno druge pravne osobe od strateškog i posebnog interesa za Republiku Hrvatsku, dužna su uplatiti na račun Državnog proračuna IBAN HR1210010051863000160 s modelom 68 i pozivom na broj 7161-OIB uplatitelja-godina za koju se uplaćuje dobit, najkasnije do 15. rujna 2014. godine.

XI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/224

Urbroj: 50301-05/05-14-2

Zagreb, 11. lipnja 2014.

Predsjednik

Zoran Milanović, v. r.

Odluka, NN 72/2014-1344